আজি শিল্পী ৰূপেৰে জাগিব লাগিব
আজি শিল্পীৰূপেৰে জাগিব লাগিব জগত জনতা

আজি কবিটি হৈ

        ৰবিটি হৈ জ্বলিব লাগিব বিশ্বজনতা ৷

আজি সকলো দীনতা

        সকলো নীচতা

সকলো শঠতা, সকলো ভীৰুতা

        বৰ্ব্বৰতা

        চিৰকাললৈ

        আঁতৰাই থৈ

            ফুলাব লাগিব

            নিৰ্ম্মলতা

            সুন্দৰতা

জ্বলন্ত সততাৰে, পবিত্ৰ ক্ষমতা জ্বলাই

    মষিমূৰ কৰি যাউতিযুগীয়াৰ

        শক্তিহীনতা

    জনজীভনত উঠক জ্বলি বিশ্বপ্ৰানতা ৷

দুষ্কৃতি নাশি’

    সংস্কৃতিৰে পৃথিৱী মুক্ত কৰি

শিল্পীৰূপেৰে ওলা জনতা

    সুন্দৰৰেই বিৰাটস্বৰূপ ধৰি ৷৷

জ্যোতি সঙ্গীত